塢壁

塢壁，係五胡十六國同南北朝嗰陣北方漢人自設嘅軍事屏障，整來係爲咗抵禦胡族統治者遣民同戰亂。

成因 
塢壁嘅起源好早，但自從永嘉之亂先至大量建造。當時胡族統治者往往將各族嘅居民搬去政治中心地帶，以方便控制同役使。走唔甩嘅北方漢人為咗抵禦呢種遣民政策，糾合宗族兄黨，據險自守。

特點 
塢壁最好係建立喺既有險阻又可以耕種、有水泉灌溉嘅地方，所以呢尐塢壁都建立響山頂平原同有溪澗水源之處。塢以宗族鄉黨為單位，塢主通常係鄉里豪帥，但係塢並非塢主所有，塢主只係做督護，兼負責指揮打仗同耕種。塢壁有自己嘅內部規則。

影響 
當時北方城市因為戰亂而荒蕪，唯有靠堡塢務農嚟自給自足，所以堡塢響北方社會中佔據咗重要嘅地位；因為塢壁係以宗族鄉黨為單位，所以北朝重同姓，重宗法，大大加強鄉村豪族嘅地位，構成南北朝時代門閥政治嘅基礎。

中國古代軍事設施